Tallinna linnas 40. liinil sõidab vist juba teist nädalat buss, mille tagumise lõõtsa uksed ei avane. Seda, mismoodi umbes sadakond inimest tipptunnil sisse-välja pääsedes üksteisest mööda trügib, ei maksa siinkohal kirjeldada. Ja bussijuht, võib arvata, saab üle peatuse publikult sõimata. Ja nii, nagu öeldud, iga päev juba teist nädalat  järjest.  Täna siis lõpuks nägin, et probleem on lahendatud: uksele oli kleebitud A4 paberileht, millele suurelt prinditud kiri "Ei tööta".